স্টাফ রিপোর্টার ॥ হবিগঞ্জ সদর উপজেলার নোয়াগাঁও গ্রামে পরিবারের সদস্যদের সঙ্গে অভিমান করে বিষপানে পলাশ মিয়া (২০) নামে এক যুবক আত্মহত্যা করেছেন। গতকাল বুধবার বেলা সাড়ে ১১টায় হবিগঞ্জ সদর আধুনিক হাসপাতালে তার মৃত্যু হয়। নিহত পলাশ হবিগঞ্জ সদর উপজেলার নোয়াগাঁও গ্রামের মোবারক হোসেনের ছেলে। স্থানীয় সূত্রে জানা যায়- সকালে পলাশ পরিবারের সদস্যদের উপর অভিমান করে পলাশ বিষপান করে। পরিবারের লোকজন সঙ্গে সঙ্গে ভিষাক্রান্ত অবস্থায় তাকে উদ্ধার করে হবিগঞ্জ আধুনিক হাসপাতালে নিয়ে ভর্তি করলে চিকিৎসাধীন অবস্থায় তার মৃত্যু হয়। পরে খবর পেয়ে হবিগঞ্জ সদর থানা পুলিশ হাসপাতালে গিয়ে ময়নাতদন্তের জন্য লাশ হাসপাতাল মর্গে পাঠায়। হবিগঞ্জ সদর থানার ভারপ্রাপ্ত কর্মকর্তা (ওসি) নাজিম উদ্দিন ঘটনার সত্যতা নিশ্চিত করেছেন।